34 Zani pafupi, yimwi mitundu,Ndipu vwisiyani, yimwi mitundu ya ŵanthu.Charu ndi vosi vo ve mwenimo vivwisiyi,Charu ndi vipasu vaki vosi.2 Pakuti ukali waku Yehova we pa mitundu ya ŵanthu,+Ndipu ukali waki we pa mzinda wawu wosi.+Wazakuyipereka kuti yinangiki;Wazakuyipereka kuti yibayiki.+3 Ŵanthu ŵawu wo abayika azamutayika kubwalu,Ndipu mwefu wa mathupi ngawu wazamuyupukiya kuchanya;+Mapiri ngazamusongonoka chifukwa cha ndopa zawu.+4 Mzinda wosi wakuchanya wazamuvunda,Ndipu machanya ngazamuzingika nge mpukutu.Mzinda wawu wosi wazamufota,Nge jani lakufota lo lituwa pasi kutuliya muchimiti cha mphereskaNdipuso nge mkuyu wakuphapha wo utuwa pasi kutuliya muchimiti cha mkuyu.5 “Pakuti kuchanya lipanga langu lazamuzumbwa.+Lazamusikiya paku Edomu kuti lipereki cheruzgu,+Lazamusikiya pa ŵanthu wo ndaŵapereka kuti anangiki.6 Yehova we ndi lipanga; lazamusamba ndopa.Lazamukhatima ndi mafuta,+Lazamusamba ndopa za ŵana a mbereri anthulumi kweniso mbuzi,Lazamukhatima ndi mafuta nga kusana nga mbereri zinthulumi.Pakuti Yehova wapereka sembi ku Bozira,Wazamubaya nyama zinandi mucharu cha Edomu.+7 Ng’ombi zamudondu* zazamusika limoza ndi nyama zo,Matholi* limoza ndi ng’ombi zanthazi.Charu chawu chazamuzumbwa ndi ndopa,Ndipu dongu lawu lazamuzumbwa ndi mafuta.”8 Pakuti Yehova we ndi zuŵa lakuweze nduzga,+Chaka chakupereke chilangu chifukwa chaku Ziyoni.+9 Timisinji taki* tazamusambuka phula,Dongu laki lazamusambuka sulufule,Ndipu charu chaki chazamuja nge phula lo likole.10 Wazamuzimwika cha msana pamwenga usiku;Josi laki lazamutoloroka mpaka muyaya.Charu cho, chazamuja chakubwangandulika mu mugonezi yosi;Palivi yo wazamujumpha mucharu cho muyaya mpaka muyaya.+11 Mwazamujanga chiyuni cha khuya ndipuso chinungu,Ndipuso mwazamujanga aphululu a makutu ngatali ndi achaholi.Wazakuchipima ndi chingwi chakupimiya ndipu wazamusaniya kuti chilivi kanthu kekosiWazakuchipima ndi chingwi chakupimiya* ndipu wazamusaniya kuti chasambuka mahami.12 Palivi ŵanthu ŵaki akuzirwa wo azamuŵikika kuja mafumu,Ndipu akalonga ŵaki wosi azamumala.13 Mutinyumba taki takuthopoka takukho mwazamume minga,Vakume vakunyenye kweniso vimadondu vaminga vazamume mumalu ngaki ngakuvikilirika.Wazamusambuka mphanji ya akambwi,+Kweniso mwakuja nthiŵatiŵa.14 Vinyama vamuchipalamba vazamukumana ndi vinyama vakubangulaNdipu mbuzi yamudondu yazamudana yinyaki.*Amunkhuŵi azamuja kweniko ndi kusaniya malu ngakupumuliyapu.15 Njoka yazamuzenga chizimbu chaki kweniko ndi kutayiya mazira,Yazamukonkhomo tana ndi kutiwunjika mu mduzi waki.Akaŵandu azamuwunjikana kweniko, weyosi ndi munthulumi waki.16 Penjani mubuku laku Yehova ndi kuliŵerenga mwakukweza:Palivi cho chazamusoŵa;Palivi cho chazamusoŵa chinthulumi chaki,Pakuti mulomu waku Yehova ndiwu walamula,Ndipu mzimu waki ndiwu waviwunganisa pamoza.17 Iyu ndiyu wavichitiya mayeri,Ndipu janja laki lapima malu ngawu.*Vazamujamu mpaka muyaya;Vazamuja mwenimo mu migonezi yosi.
tum_Latn